Samarqand shahrida ilk info-kiosk o‘rnatildi

Vendo kompaniyalar guruhi hamda Samarqand viloyat turizmni rivojlantirish departamenti hamkorlik loyihasi asosida Samarqand shahrida ilk info-kiosk o‘rnatildi. Bu haqda “Zarnews” xabar bermoqda.

Wi-fi tizimidan foydalanish, telefon qilish, turli ma’lumotlar olish kabi imkoniyatlarni o‘zida mujassam etgan info-kiosk xizmatlaridan bepul foydalanish mumkin.
Departament matbuot xizmatiga ko‘ra, loyiha tajriba sifatida amalga oshirilayotgan bo‘lib, yaqin kelajakda shaharning sayyohlik hududlarida 200 ga yaqin shunday kiosk ishga tushirilishi rejalashtirilgan.